On smatra da je papa osnovao Mje\u0161ovitu komisiju hrvatskih katoli\u010dkih i srpskih pravoslavnih stru\u010dnjaka za zajedni\u010dko razmatranje lika kardinala Alojzija Stepinca koja je djelovala godinu dana kako bi potaknuo hrvatsku i srpsku stranu na dijalog.

Naime, sastanci Mje\u0161ovitog povjerenstva Srpske pravoslavne crkve i Katoli\u010dke crkve o povijesnoj ulozi hrvatskoga kardinala Alojzija Stepinca na inicijativu pape Franje odr\u017eavali su se u Vatikanu. Nakon \u0161est sastanaka od kojih se prvi odr\u017eao u srpnju 2016. nije odlu\u010deno ni\u0161ta. Komisija je zavr\u0161ila s radom u srpnju 2017. i slo\u017eili su se samo oko jedne stvari - da se ne sla\u017eu.







- Katoli\u010dka crkva inzistirala je da je to teolo\u0161ko pitanje, dok je srpska strana smatrala da je Stepin\u010deva kanonizacija politi\u010dko pitanje. Iako je rasprava trebala biti teolo\u0161ka, tijekom sastanaka pretvorila se u politi\u010dku - rekao je Kolari\u0107.

Srpski patrijarh: Stepinac ne smije postati svetac 'zbog velikog zla koje je po\u010dinio'

Vatikan je \u017eelio da se prou\u010de povijesni dokumenti koje su na sastanak donijele obje strane. Me\u0111u njima su navodno bili i novootkriveni dokumenti u kojima stoji da je Alojzije Stepinac bio na meti usta\u0161a i nacista zbog spre\u010davanja progona i prema kojima ga je Gestapo uvrstio na popis osoba koje bi trebalo uhititi kako bi se slomio njegov otpor prema re\u017eimu. Hrvatska je strana od samog po\u010detka bila apsolutno uvjerena u to da postoje svi uvjeti za Stepin\u010devu beatifikaciju.

Kao \u0161to je poznato, prijepori oko uloge kardinala u vrijeme NDH Stepinca traju desetlje\u0107ima.

Srpska pravoslavna crkva smatra da nije dovoljno glasno govorio protiv re\u017eima NDH te da je pre\u0161u\u0107ivao progon Srba, \u017didova i Roma. Tako je srpski patrijarh Irinej Gavrilovi\u0107 izri\u010dito tvrdio kako Stepinac ne smije postati svetac 'zbog velikog zla koje je po\u010dinio' te je govorio kako je Stepinac 'svesrdno podr\u017eao stvaranje NDH, hvalio njezino vodstvo i vi\u0161estruko sudjelovao u stvaranju atmosfere netolerancije koja je vladala u toj dr\u017eavi'.

Na komemoraciji u Donjem Gradinu u travnju 2017. u svom govoru izme\u0111u ostalog rekao: 'Vapaj ovog naroda ovdje \u010duo se do neba, ali ga kardinal zagreba\u010dki nije \u010duo. Tri do \u010detiri godine taj je vapaj odavde dolazio, ali ne i do onih koji su trebali da ga \u010duju, ai i ako jesu, pravili su se da ga ne \u010duju...

Davor Trbu\u0161i\u0107, iz tiskovnog ureda Zagreba\u010dke nadbiskupije, s kojim smo\u00a0razgovarali prije dvije godine, smatra kako se odluka o kanonizaciji ne mo\u017ee odgoditi. Papa \u0107e morati odlu\u010diti je li Stepinac svet.

- Teolo\u0161ka komisija je gotova s radom kako je i bilo zacrtano. Rekli su svoje i sada je sve na Papi - rekao je Trbu\u0161i\u0107.

- Ono \u0161to je sigurno je da \u0107e kanonizacija imati odre\u0111ene posljedice na hrvatsku i srpsku crkvu - rekao je Trbu\u0161i\u0107 i zaklju\u010dio: 'Neovisno o odluci, mislim da \u0107e se i za 50 godina voditi debate o tome. Oko nekih povijesnih stvari se nikada ne\u0107emo slo\u017eiti sa Srbima'.

Papa: Ispunit \u0107u svoje obe\u0107anje, proglasit \u0107u ga svetim

Prije pola godina Hrvatska zastupnica u Europskom parlamentu Marijana Petir susrela se u Vatikanu sa Svetim Ocem Franjom tijekom posebne audijencije za sudionike Me\u0111unarodne mre\u017ee katoli\u010dkih zakonodavaca. Povodom dvadesete godi\u0161njice beatifikacije bla\u017eenog Alojzija Stepinca, Petir je Svetom Ocu darovala knjigu o Stepincu talijanskog profesora Piera Luigija Guiduccija. U kratkom osobnom razgovoru papa Franjo i Marijana Petir razmijenili su i nekoliko misli o Stepincu.

Sveti Otac je u razgovoru, referiraju\u0107i se na njihov posljednji susret godinu dana ranije kada je papa Franjo zastupnici Petir rekao da \u0107e Stepinac biti progla\u0161en svetim, ovoga puta potvrdio da \u0107e ispuniti svoje obe\u0107anje.

\u017didovska povjesni\u010darka: Nevin je stradao!

Ameri\u010dka povjesni\u010darka \u017eidovskog podrijetla dr. Esther Gitman smatra da je Stepinac u spa\u0161avanju \u017didova pokazao veliku hrabrost te je 2015. godine objelodanila niz dosada nepoznatih povijesnih dokumenata koji pokazuju kardinalovu dosljednost i ustrajnost u spa\u0161avanju ugro\u017eenih, posebice \u017didova, tijekom Drugoga svjetskog rata.

Ina\u010de, Esther Gitman ro\u0111ena je u \u017eidovskoj obitelji u Sarajevu 1939. pobjegla na po\u010detku Drugog svjetskog rata iz NDH i \u017eivjela u Italiji, Izraelu, Kanadi, SAD-u. Doktorirala je povijest na sveu\u010dili\u0161tu u New Yorku s temom \"Spa\u0161avanje i pre\u017eivljavanje \u017didova u NDH 1941-1945. godine\".

\u0160kola Alojzija Stepinca u New Yorku

U New Yorku od 1948. postoji \u0161kola Alojzija Stepinca, u kojoj su nauk hrvatskog bla\u017eenika prou\u010davali poznati glumci, sporta\u0161i, biznismeni.Oscarovac Jon Voight i glumac Alan Alda (najpoznatiji po glavnoj ulozi u seriji \u201cM.A.S.H.\u201d) su davnih pedesetih godina pro\u0161log stolje\u0107a bili polaznici katoli\u010dke Srednje \u0161kole nadbiskupa Stepinca u gradu White Plains u ameri\u010dkoj saveznoj dr\u017eavi New York. Upravo su u toj \u0161koli stekli prva zna\u010dajnija gluma\u010dka iskustva i utabali svoj put u ameri\u010dki gluma\u010dki vrh jer je \u0161kola od samog po\u010detka nudila i kvalitetnu dramsku nastavu.

\u0160kola je otvorena dvije godine nakon Stepin\u010deva uhi\u0107enja. Novac za gradnju prikupili su vjernici iz katoli\u010dkih \u017eupa u okrugu Werchester, me\u0111u kojima ih je bilo i nekoliko \u010diji su preci krajem 19. i po\u010detkom 20. stolje\u0107a do\u0161li u SAD iz Hrvatske.

\u00a0